smcproject/ml-wiki-sentences huggingface dataset:
അന്നത്തെ കാര്ഷിക ഉപകരണങ്ങളായ ഏത്തക്കൊട്ട, കരി നുകങ്ങള്, വിവിധ പറകള്, കലപ്പകള്, വല, തൊപ്പിക്കുട, പിച്ചാത്തി, അരിവാള്, പമ്പ്സെറ്റ് എന്നിവ എല്ലാ വീടുകളിലും ഉണ്ടായിരുന്നു.
ഓരോ വീട്ടിലും ഒരാള്ക്കെങ്കിലും കൃഷിപ്പണി അറിയാമായിരുന്നു.
വെറ്റില, വഴക്കുല, കപ്പ, ഉണ്ട, ഇഞ്ചി, ചാമ എന്നിവ പുറം നാടുകളിലേക്ക് കയറ്റുമതി ചെയ്തിരുന്നു.
ജില്ലയിലെ തന്നെ ഏറ്റവും കൂടുതല് വെറ്റില കൃഷി ചെയ്തിരുന്ന പ്രദേശങ്ങളില് ഒന്നാണിത്.
കൊയ്ത് പാട്ട്, കർഷകരുടെ തേവൽ, ഞാറ് നടൽ, കൊയ്യൽ, കറ്റ ഏറ്റൽ, മെതിക്കൽ, കാളപൂട്ട്, എന്നിങ്ങനെ കൃഷിയുമായി ബന്ധപ്പെട്ട ഒരു പാട് മധുരിക്കുന്ന ഓർമ്മകൾ പഴയ കർഷകർ ഇന്നും അയവിറക്കുന്നു.
ഇഞ്ചിപോലുള്ള വിളകൾ ഉണക്കി ചുക് കാക്കി കോഴിക്കോട് പോലുള്ള പ്രദേശങ്ങളിൽ കൊണ്ടുപോയി വിറ്റിരുന്നു.
വെള്ളം കയറി കൃഷി ചീഞ്ഞും വെള്ളം കിട്ടാതെ കരിഞ്ഞും കൃഷി നശിച്ച ഒരുപാട് കഥകൾ പലർക്കും പറയാനുണ്ട്.
ഗൾഫിലേക്കുള്ള കൂട്ടത്തോടെയുള്ള പ്രവാസം കാർ‍ഷികമേഖലയിലെ ഫലഭൂയിഷ്ഠ മണ്ണിനെ ഒരു വലിയ അളവ് തരിശുഭൂമിയാക്കിമാറ്റി.
പുതുതലമുറക്ക് കൃഷിയോടുള്ള മനോഭാവവും കൃഷി മുരടിപ്പിക്കുന്നു.
എങ്കിലും വാളക്കുളം കെ എച്ച് എം എച് എസ് സ്കൂളിന്റെ കീഴിൽ വിദ്യാർത്ഥികൾ കൃഷി ഭൂമിയിൽ സജീവമാകാറുണ്ട്.
പ്രമുഖ വ്യക്തിത്വങ്ങൾ ഖാജാ അഹ്മദ് എന്ന കോയാമുട്ടി മുസ്ലിയാർ - പൗര പ്രമുഖനും ജന്മിയും രിഫാഇയ്യ ' ഖാദിരിയ്യ ' സൂഫി ത്വരീഖത്ത് ശൈഖും പ്രസിദ്ധ പണ്ഡിതനുമായിരുന്നു കോയാമുട്ടി മുസ്ലിയാർ പൂർണ്ണനാമം: അശ്ശൈഖുൽ കബീർ ഖാജാ അഹ്മദ് കുട്ടി മുസ്ലിയാർ
ജനനം:1839
മരണം :1930
വിദ്യാഭ്യാസം :പൊന്നാനി ദർസ് വാളക്കുളം അബ്ദുൽ ബാരി മുസ്‌ലിയാർ - ഇരുപതാം നൂറ്റാണ്ടിൽ കേരളത്തിൽ ജീവിച്ച പ്രമുഖ ഇസ്ലാമിക പണ്ഡിതനും , ആധ്യാത്മിക ജ്ഞാനിയുമാണ് അബ്ദുൽ ഹഖ് മുഹമ്മദ് അബ്ദുൽ ബാരി.
പൗര പ്രമുഖനും ജന്മിയും രിഫാഇയ്യ ' ഖാദിരിയ്യ ' സൂഫി ത്വരീഖത്ത് ശൈഖും പ്രസിദ്ധ പണ്ഡിതനുമായിരുന്ന ഖാജാ അഹ്മദ് എന്ന കോയാമുട്ടി മുസ്ലിയാർ ആണ് മുഹമ്മദ് അബ്ദുൽ ബാരിയുടെ പിതാവ് .
സി. എച്ച് ഹൈദ്രോസ് മുസ്ലിയാർ .
പോസ്റ്റ് ഓഫീസ്
വാളക്കുളം പോസ്റ്റ് ഓഫീസ് പിൻ 676 508 അവലംബം
വാളകം ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2011 മാർച്ച് മുതൽ തുടരുന്നു.
കൊല്ലം ജില്ലയിലെ കൊട്ടാരക്കര താലൂക്കിലെ ഒരു ചെറു പട്ടണമാണ് വാളകം .
എം. സി റോഡിൽ ആയൂരിനും കൊട്ടാരക്കരക്കും ഇടയിലാണിതിന്റെ സ്ഥാനം.
മുൻ മന്ത്രി ആർ. ബാലകൃഷ്ണപിള്ളയുടെ സ്വദേശം ഇവിടെയാണ്.
വാളകം, കോട്ടയം ജില്ല ഈ ലേഖനം പ്രതിപാദ്യവിഷയത്തെക്കുറിച്ച് പ്രാഥമികവിവരങ്ങൾ പോലും നൽകാത്ത ഒറ്റവരിലേഖനമായി  2018 ഡിസംബർ മുതൽ തുടരുന്നു.
കോട്ടയം ജില്ലയിൽ മൂന്നിലവ് ഗ്രാമപഞ്ചായത്തിന്റെ നിലവിലെ 2-ാം വാർഡിലാണ് വാളകം എന്ന ഗ്രാമം സ്ഥിതി ചെയ്യുന്നത്.
വടക്കുഭാഗത്ത് മായൻകല്ല് മലയും, തെക്ക്ഭാഗത്ത് കടപുഴതോടും, കിഴക്ക് ഭാഗത്ത് മേച്ചാലും, പടിഞ്ഞാറ് ഭാഗത്ത് മേലുകാവ് ഗ്രാമപഞ്ചായത്തുമാണ് അതിർത്തിയായി വരുന്നത്.
കുന്നുകളും, മലനിരകളും, ചെറുതോടുകളും നിറഞ്ഞ പ്രദേശമാണ് വാളകം.
വടവുകോട്-പുത്തൻകുരിശ് ഗ്രാമപഞ്ചായത്ത് ഇംഗ്ലീഷ് വിലാസം https://ml.wikipedia.org/wiki/Vadavucode-Puthencruz_Gramapanchayat
എറണാകുളം ജില്ലയിൽ കുന്നത്തുനാട് താലൂക്കിൽ വടവുകോട് ബ്ളോക്കിൽ പുത്തൻകുരിശ് , വടവുകോട് വില്ലേജുകൾ ഉൾപ്പെടുന്ന ഗ്രാമപഞ്ചായത്താണ് 36.89 ചതുരശ്ര കിലോമീറ്റർ വിസ്തൃതിയുള്ള വടവുകോട് പുത്തൻകുരിശ് ഗ്രാമപഞ്ചായത്ത്.
അതിരുകൾ തെക്ക്‌ - തിരുവാണിയൂർ, ചോറ്റാനിക്കര പഞ്ചായത്തുകൾ വടക്ക് -കുന്നത്തുനാട്, ഐക്കരനാട്, തൃക്കാക്കര പഞ്ചായത്തുകൾ കിഴക്ക് - പൂത്തൃക്ക, ഐക്കരനാട്, തിരുവാണിയൂർ പഞ്ചായത്തുകൾ പടിഞ്ഞാറ് - തിരുവാങ്കുളം, തൃക്കാക്കര പഞ്ചയാത്തുകൾ വാർഡുകൾ ബ്രഹ്മപുരം കരിമുഗൾ നോർത്ത് പീച്ചിങ്ങച്ചിറ രാമല്ലൂർ കാണിനാട് രാജർഷി വടവുകോട് പുത്തൻകുരിശ് വടയമ്പാത്തുമല വരിക്കോലി പുറ്റുമാനൂർ കരിമുഗൾ സൗത്ത് വേളൂർ അമ്പലമേട് പുലിയാമ്പള്ളിമുകൾ അടൂർ എഫ് എ സി ടി സ്ഥിതിവിവരക്കണക്കുകൾ ജില്ല എറണാകുളം ബ്ലോക്ക് വടവുകോട് വിസ്തീര്ണ്ണം 36.89 ചതുരശ്ര കിലോമീറ്റർ ജനസംഖ്യ 26,144 പുരുഷന്മാർ 13,440 സ്ത്രീകൾ 12,704 ജനസാന്ദ്രത 709 സ്ത്രീ : പുരുഷ അനുപാതം 945 സാക്ഷരത 90.4% അവലംബം http://www.trend.kerala.gov.in Archived 2019-09-02 at the Wayback Machine .
http://lsgkerala.in/puthencruzpanchayat Archived 2010-09-24 at the Wayback Machine .
വടമ ഇംഗ്ലീഷ് വിലാസം https://ml.wikipedia.org/wiki/Vadama
10°15′36″N 76°16′05″E ﻿ / ﻿ 10.259952°N 76.268173°E ﻿ / 10.259952; 76.268173
കേരളത്തിലെ തൃശ്ശൂർ ജില്ലയിലെ മാള പഞ്ചായത്തിലെ ഒരു ഗ്രാമമാണ് വടമ .
തൃശ്ശൂർ നഗരത്തിൽ നിന്ന് 33 കിലോമീറ്റർ ദൂരത്തിലും, കൊച്ചി നഗരത്തിൽ നിന്ന് 52 കിലോമീറ്റർ ദൂരത്തിലും, ചാലക്കുടി പട്ടണത്തിൽ നിന്ന് 11 കിലോമീറ്റർ ദൂരത്തിലും മാള പട്ടണത്തിൽ നിന്ന് 2 കിലോമീറ്റർ ദൂരത്തിലും സ്ഥിതി ചെയ്യുന്ന ഒരു പ്രദേശമാണ് വടമ.
വടമ എന്ന പേരിലുള്ള വില്ലേജിന്റേയും വടക്കുഭാഗം എന്ന വില്ലേജിന്റേയും ആസ്ഥാനമാണ് വടമ.
രണ്ടിനേയും ചേർത്ത് വടമ-വടക്കുഭാഗം വില്ലേജെന്നും അറിയപ്പെടുന്നു.
മാള അരവിന്ദൻ എന്ന സിനിമ നടൻ താമസിക്കുന്നതും ഈ ഗ്രാമത്തിലാണ്.
അധികാരപരിധികൾ പാർലമെന്റ് മണ്ഡലം - ചാലക്കുടി , മുകുന്ദപുരം എന്നാണ് പഴയ പേര്.
നിയമസഭ മണ്ഡലം - കൊടുങ്ങല്ലൂർ , 2011 ലെ മണ്ഡല പുനർനിർണ്ണയത്തിന് മുൻപ് മാള മണ്ഡലം.
വിദ്യഭ്യാസ ഉപജില്ല - മാള വിദ്യാഭ്യാസ ജില്ല - ഇരിങ്ങാലക്കുട വില്ലേജ് - വടമ പോലിസ് സ്റ്റേഷൻ - മാള പ്രധാന സ്ഥാപനങ്ങൾ പാമ്പുമേക്കാട്ടുമന - ഹൈന്ദവവിശ്വാസികളെ ആകർഷിക്കുന്ന കേരളത്തിലെ സുപ്രസിദ്ധമായ സർപ്പാരാധനാകേന്ദ്രമാണ്.
വടമ ജുമാമസ്ജിദ് ദേവി വിലാസം എൽ.പി സ്കൂൾ, വടമ എത്തിച്ചേരാനുള്ള വഴി
റോഡ് വഴി - എൻ.എച്ച് 47 ൽ തൃശ്ശൂർ-എറണാകുളം വഴിയിൽ, കൊടകരയിൽ നിന്ന് 13 കിലോമീറ്റർ, ചാലക്കുടിയിൽ നിന്ന് 11 കിലോമീറ്റർ ദൂരത്തിൽ സ്ഥിതി ചെയ്യുന്നു.
കൊടകര-മാള സംസ്ഥാന പാതയിലും ചാലക്കുടി-മാള വഴിയിലും അഷ്ടമിച്ചിറയ്ക്കും മാളയ്ക്കും ഇടയിലാണ്.
റെയിൽ വഴി - അടുത്തുള്ള റെയിൽ‌വേ സ്റ്റേഷൻ ചാലക്കുടി ദൂരം 10.1 കിലോമീറ്റർ, ഇരിഞ്ഞാലക്കുട , ദൂരം 9 കിലോമീറ്റർ,ഡിവൈൻ നഗർ മുരിങ്ങൂർ 10.6 കിലോമീറ്റർ എന്നിവയാണ്.
വിമാനം വഴി - ഏറ്റവും അടുത്ത വിമാനത്താവളം കൊച്ചി അന്താരാഷ്ട്ര വിമാനത്താവളം (നെടുമ്പാശ്ശേരി വിമാനത്താവളം), ദൂരം 30 കിലോമീറ്റർ.
സമീപ ഗ്രാമങ്ങൾ
വടമ ഒട്ടനവധി ഗ്രാമങ്ങളാ‍ൽ ചുറ്റപ്പെട്ടു കിടക്കുന്നു.
അഷ്ടമിച്ചിറ മാരേക്കാട് കരിങ്ങാച്ചിറ മാള - ഇവിടെയാണ് വടമയിലെ സീറോ മലബാർ കത്തോലിക്ക സഭയുടെ വിശ്വാസികൾക്കായുള്ള പള്ളി അമ്പഴക്കാട് കൊച്ചുകടവ് ചിത്രശാല വടമ ജുമാമസ്ജിദ് ദേവി വിലാസം എൽ.പി സ്കൂൾ, വടമ
വടവിൽ കളരി സ്ഥാനം Vadavil Vishnumoorthi karanavar theyyam sasthappan theyyam gulikan theyyam
പെരളശ്ശേരി മുണ്ടല്ലൂർ ദേശത്തു സ്ഥിതി ചെയ്യുന്നു.
ഇവിടെ വർഷംതോറും മാർച്ച് 5,6 തിയ്യതികളിൽ ഉത്സവം നടത്തി വരുന്നു.
തീ ചാമുണ്ടി, കാരണവർ, ശാസ്ത്പ്പൻ, ഭൈരവൻ, ഗുളികൻ തുടങ്ങിയ തെയ്യങ്ങൾ കെട്ടിയാടി വരുന്നു.
വടവന്നൂർ കുമ്മാട്ടി ഇംഗ്ലീഷ് വിലാസം https://ml.wikipedia.org/wiki/Vadavannur_Kummatti ഈ ലേഖനത്തിനു മിഴിവേകാൻ ചിത്രങ്ങൾ ചേർക്കുന്നത് നന്നായിരിക്കും.
പാലക്കാട് ജില്ലയിലെ ഒരു ഗ്രാമമായ വടവന്നൂരിൽ നടക്കുന്ന ഒരു പ്രധാപെട്ട ഉത്സവമാണ് വടവന്നുർ കുമ്മാട്ടി .
കാർഷിക പ്രാധാന്യമുള്ള വടവന്നൂർ കുമ്മാട്ടി മഹോത്സവം ഒമ്പത് ദേശങ്ങളിലായി മാസങ്ങൾ നീണ്ടു നിൽക്കുന്ന, രണ്ടു വർഷ കാലയളവിൽ നടക്കുന്ന ദേശത്തെ പ്രാധാന്യമേറിയ ഉത്സവമാണ്.
വടവാതൂർ സെമിനാരി
സീറോ മലബാർ സഭയിലെ വൈദികരെ പരിശീലിപ്പിക്കുന്നതിനു വേണ്ടി കോട്ടയം ജില്ലയിലെ വടവാതൂർ കുന്നിൽ സ്ഥിതി ചെയ്യുന്നതാണ് സെന്റ് തോമസ് അപ്പോസ്‌തോലിക് സെമിനാരി അഥവാ വടവാതൂർ സെമിനാരി.
റോമിലെ പൗരസ്ത്യ സഭകൾക്ക് വേണ്ടിയുള്ള കാര്യാലയമാണ് 1962 ഏപ്രിൽ 26-നാണു ഉദ്ഘാടനം ചെയ്യപ്പെട്ട ഈ സെമിനാരി സ്ഥാപിച്ചത്.
തുടർന്ന് 1962 ജൂലൈ 3-ന് സെമിനാരി പ്രവർത്തനം ആരംഭിക്കുകയും ചെയ്തു.
പ്രധാനമായും സിറോ-മലബാർ സഭയുടെ കേരളത്തിലെ രൂപതകളിലെ വൈദികവിദ്യാർത്ഥികളുടെ വിദ്യാഭ്യാസത്തിനും രൂപീകരണത്തിനും വേണ്ടിയുള്ളതാണെങ്കിലും സിറോ-മലങ്കര, ലാറ്റിൻ രൂപതകളിലെ വിദ്യാർത്ഥികളും മറ്റു സന്ന്യാസ സഭകളിൽപെട്ട  വൈദികാർത്ഥികളും ഇവിടെ പരിശീലനം നേടുന്നു.
സീറോ മലബാർ സിനഡ് നിയമിക്കുന്ന മെത്രാന്മാരുടെ കമ്മീഷനാണു സെമിനാരിയുടെ മേൽനോട്ടം വഹിക്കുന്നത്.
വടയന്തൂർ കഴകം പാലോട്ട് കാവ്
നീലേശ്വരത്തെ തട്ടാച്ചേരിയിൽ സ്ഥിതി ചെയ്യുന്ന പുരാതനമായ ക്ഷേത്രമാണ് വടയന്തൂർ കഴകം .
പ്രധാന ആരാധനാ മൂർത്തികൾ ശ്രീ വടയന്തൂർഭഗവതി (തിരുവർക്കോട്ട് ഭഗവതി) പടക്കത്തി ഭഗവതി,  മടിയൻ ക്ഷേത്രപാലകൻ.
കൂടാതെ ഉപദൈവങ്ങളുടെ പ്രതിഷ്ഠകളുമുണ്ട്.
മീനമാസത്തിലെ പൂരം പ്രധാന ഉത്സവമായി പുണർത്ഥം മുതൽ പൂരം വരെ 5 ദിവസങ്ങളിലായി കൊണ്ടാടുന്നു,12 വർഷത്തിലൊരിക്കൽ പെരുങ്കളിയാട്ടം നടക്കുമ്പോൾ കഴകത്തിലെ പ്രധാന ആരാധനാമൂർത്തിയായ കോലസ്വരൂപത്തിങ്കൽ തായയായി ശ്രീ വടയന്തൂർ ഭഗവതി, പടക്കത്തി ഭഗവതി, മടിയൻ ക്ഷേത്രപാലകൻ, ഉപദൈവങ്ങൾ എന്നിവയും കെട്ടിയാടുന്നു.
ശ്രീ വടയന്തൂർ കഴകം പാലേട്ട്കാവ്- 300 വർഷത്തോളം പഴക്കം ഈ ക്ഷേത്രത്തിനുണ്ടെന്നു വിശ്വസിക്കപ്പെടുന്നു .
മഹാവിഷ്ണുവിൻറെ ആദ്യാവതാരമായ മത്സ്യാവതാര മൂർത്തിയെ പാലോട്ട് ദൈവമായി ആരാദിച്ച് വരുന്നു.
സ്വർണ്ണപ്പണി കുലത്തൊഴിലാക്കിയ തട്ടാൻ സമുദായത്തിലെ അംഗങ്ങൾ പരമ്പരാഗതമായി ഇവിടെ ആരാധന നടത്തി വരുന്നു.
മേട മാസത്തിലെ വിഷു നാളിൽ (മേടം 1മുതൽ5 വരെ) അഞ്ച് ദിവസമാണു് ഇവിടത്തെ ഉത്സവം.
പാലോട്ട് തെയ്യം, അംഗച്ചേകവൻ (കൂടെയുള്ളോർ), വില്ലൻ ,കരിവില്ലൻ ദൈവങ്ങൾ കെട്ടി ആരാദിക്കുന്നു.
വന്നന്ത്യേ കാണാം
തുപ്പേട്ടൻ എന്നറിയപ്പെട്ടിരുന്ന എം.സുബ്രഹ്മണ്യൻ നമ്പൂതിരി രചിച്ച നാടകമാണ് വന്നന്ത്യേ കാണാം .
2003-ൽ നാടകരചനയ്ക്കുള്ള കേരള സാഹിത്യ അക്കാദമി പുരസ്കാരം ഈ കൃതി നേടിയിട്ടുണ്ട്.
വന്യജീവി (സംരക്ഷണ) നിയമം 1972 ഇംഗ്ലീഷ് വിലാസം https://ml.wikipedia.org/wiki/Wildlife_Protection_Act_of_1972 പരമ്പര ഇന്ത്യയുടെ വന്യജീവിസമ്പത്ത് ജൈവവൈവിധ്യം സസ്യജാലവും ജന്തുജാലവും ഒച്ചുകൾ · ഉറുമ്പുകൾ · തുമ്പികൾ ചിത്രശലഭങ്ങൾ · നിശാശലഭങ്ങൾ · ഏട്ടുകാലികൾ മത്സ്യങ്ങൾ · ഉഭയജീവികൾ · ഉരഗങ്ങൾ · പക്ഷികൾ സസ്തനികൾ · വംശനാശഭീഷണി നേരിടുന്ന ജീവികൾ സംരക്ഷിതമേഖലകൾ സംരക്ഷിത മേഖലകൾ ( പട്ടിക ) ദേശീയോദ്യാനങ്ങൾ Biosphere reserves വന്യജീവി സങ്കേതങ്ങൾ റാംസർ തണ്ണീർതടമേഖലകൾ Conservation areas Private protected areas Reserved/protected forests Conservation/community reserves Communal forests Marine and littoral protected areas അനുബന്ധം Natural history · Ecoregions Forestry · വിനോദസഞ്ചാരം സസ്യോദ്യാനങ്ങളും മൃഗശാലകളും Environmental issues സംഘടനകൾ ദേശീയം മന്ത്രാലയം · സേവ · ‎സർവ്വേ വൈൽഡ് ലൈഫ് ഇൻസ്റ്റിറ്റ്യൂട്ട് · ഫോറസ്റ്റ് മാനേജ്‌മെന്റ് മൃഗശാലാ അതോറിറ്റി · സൂ ഔട്റീച്ച് അന്താരാഷ്ട്രം CITES · ഐ.യു.സി.എൻ · SAZARC WAZA · WSPA · വേൾഡ് വൈഡ് ഫണ്ട് ഫോർ നേച്ചർ സംരക്ഷണം പദ്ധതികൾ കടുവ · ആന സംയോജിത നിയമങ്ങൾ 1972-ലെ വന നിയമം 1972-ലെ വന്യജീവിസംരക്ഷണ നിയമം 2003-ലെ വന്യജീവി (സംരക്ഷണ) ഭേദഗതി നിയമം ക സ തി
മനുഷ്യരുടെ അനിയന്ത്രിത പ്രവർത്തനങ്ങൾ മൂലം മറ്റുജീവജാലങ്ങൾ ഭൂമിയിൽ നിന്നും വംശമറ്റുപോകുന്നതു തടയാനായി 1972-ൽ ഇന്ത്യയിൽ നിലവിൽ വന്ന നിയമമാണ് വന്യജീവി (സംരക്ഷണ) നിയമം 1972 .
വന്യജീവികളുടെ സംരക്ഷണം കൂടുതൽ ശക്തമാക്കുക വനം കൊള്ള തടയുക എന്നിവയാണ് ഈ നിയമത്തിന്റെ പ്രധാന ലക്ഷ്യങ്ങൾ.
2002 ജനുവരിയിലാണ് ഈ നിയമം ഭേദഗതി ചെയ്യപ്പെട്ടത്.
വന നിയമങ്ങൾ ലംഘിക്കുന്നവർക്ക് നൽകേണ്ട ശിക്ഷകളെ കുറിച്ചും ഇതിൽ പരാമർശിക്കുന്നു.
ഏറ്റവുമധികം സംരക്ഷിക്കേണ്ട ജീവികളെ ഈ നിയമത്തിന്റെ ഒന്നാം പട്ടികയിൽ പെടുത്തിയിരിക്കുന്നു.
തുല്യ പ്രാധാന്യമുള്ള മറ്റു ജീവികളെ പട്ടിക 2 പാർട്ട് 2-ലും പെടുത്തിയിരിക്കുന്നു.
അവയെ വേട്ടയാടുന്നത് നിയമത്തിന്റെ സെക്ഷൻ 9 പ്രകാരം ഇന്ത്യയിൽ നിരോധിക്കപ്പെട്ടിരിക്കുന്നു.
1927-ലെ ഇന്ത്യൻ വനനിയമത്തിനു സമാന്തരമായി സ്വതന്ത്രമായ കാലാനുസൃതമായ നിയമമായാണ് ഈ നിയമം സൃഷ്ടിച്ചത്.
നിയമം
എല്ലാ വന്യജീവികളും സംസ്ഥാന സർക്കാരിന്റെ സ്വത്താണെന്നും എന്നാൽ കേന്ദ്രസർക്കാരിന്റെ പ്രഖ്യാപിത വന്യജീവി സങ്കേതങ്ങളിലോ ദേശീയോദ്യാനങ്ങളിൽ വച്ചോ വേട്ടയാടപ്പെട്ടാൽ അവ കേന്ദ്രസർക്കാരിന്റെ അധീനതയിലായിത്തീരുമെന്നും നിയമം പറയുന്നു.
ഷെഡ്യൂൾ ഒന്നിൽ പെട്ടതോ, ഷെഡ്യൂൾ 2 പാർട്ട് 2 -ൽ പെട്ടതോ ആയ വന്യജീവികളെയോ അവയിൽ നിന്നും സൃഷ്ടിച്ചെടുത്ത വസ്തുക്കളോ കൈവശം വെയ്ക്കാൻ യാതൊരാൾക്കും അവകാശം ഉണ്ടായിരിക്കുന്നതല്ല.
നിയമത്തിലെ സെക്ഷൻ 6 പ്രകാരം ഓരോ സംസ്ഥാനവും ഒരു വന്യജീവികാര്യ ഉപദേശക സമിതിയെ രൂപവൽക്കരിക്കേണ്ടതും, ആ സമിതിയുടെ നിർദ്ദേശപ്രകാരം ദേശീയോദ്യാനം , സംരക്ഷിത പ്രദേശം , വന്യജീവി സങ്കേതം എന്നിവയുടെ വിസ്തൃതി നിർണ്ണയിക്കേണ്ടതുമാണ്.
പട്ടിക I ലും ഭാഗം II ലുമാണ് വന്യജീവി സംബന്ധിയായ കുറ്റങ്ങളെകുറിച്ച് പറയുന്നത്.
നിയമത്തിൽ ഒന്നാം ഷെഡ്യൂളിൽ പെടുത്തിയിട്ടുള്ള ജീവിയാണ് കടുവ .
പതിനായിരം രൂപ പിഴയും മുന്നു മുതൽ ഏഴു വർഷംവരെ ജയിൽവാസവും ലഭിക്കാവുന്ന കുറ്റമാണ് കടുവ വേട്ട.
രാജ്യത്താകെ ഏഴ് കോടി എൻപത്തിമൂന്നോളം ലക്ഷം ഹെക്ടർ വനഭൂമിയാണ് ഉള്ളത്.
ഇതിൽ 125 ലക്ഷം ഹെക്ടർ വനഭൂമിയാണ് കയ്യേറ്റം നടന്നിരിക്കുന്നതെന്ന് കേന്ദ്ര വനംപരിസ്ഥിതി മന്ത്രാലയത്തിന്റെ 2011-12 വർഷത്തെ റിപ്പോർട്ട് വ്യക്തമാക്കുന്നു.
ലംഘനം കൈകാര്യം ചെയ്യൽ
ഈ നിയമം ലംഘിക്കപ്പെട്ടെന്ന് ബോധ്യം വന്നാൽ വന്യജീവി സംരക്ഷണ ഡയറക്റ്റർക്കോ, ചീഫ് വൈൽഡ് ലൈഫ് വാർഡനോ, അദ്ദേഹം ചുമതലപ്പെടുത്തുന്ന ആൾക്കോ, വന്യജീവി വകുപ്പ് ഉദ്യോഗസ്ഥർക്കോ, സബ് ഇൻസ്പെക്റ്ററിൽ കുറയാത്ത റാങ്ക് ഉള്ള പോലീസ് ഉദ്യോഗസ്ഥർക്കോ ബന്ധപ്പെട്ട സ്ഥലത്ത് പ്രവേശിക്കാനും, അന്വേഷണം നടത്താനും, അറസ്റ്റ് വാറണ്ട് ഇല്ലാതെ തന്നെ തെറ്റു ചെയ്തവരെ അറസ്റ്റ് ചെയ്ത് തടവിൽ പാർപ്പിക്കാനും നിയമത്തിന്റെ സെക്ഷൻ 50 അധികാരം നൽകുന്നു.
വന്യജീവി (സംരക്ഷണ) നിയമം 1972 ലംഘിക്കുന്നവർക്ക് രണ്ടുവർഷം വരെ തടവോ, രണ്ടായിരം രൂപ വരെ പിഴയോ രണ്ടും കൂടിയോ ആയി ശിക്ഷിക്കപ്പെടാവുന്നതാണ്.
1991 -ൽ ഉണ്ടായ ഭേദഗതിപ്രകാരം പിഴ 3000 രൂപവരെയായും തടവു കാലഘട്ടം 3 വർഷം വരെയായും ഉയർത്തിയിട്ടുണ്ട്.
സെക്ഷൻ 53-ൽ അധികാരികൾ തങ്ങളുടെ അധികാരം ദുർ‌വിനിയോഗം നടത്തിയെന്ന് തെളിഞ്ഞാൽ 6 മാസം വരെ തടവും, 500 രൂപ വരെ പിഴയുമാണ് ശിക്ഷയെന്ന് വ്യക്തമാക്കിയിട്ടുണ്ട്.
ഉദ്ദേശശുദ്ധിയോടെ ഉത്തരവാദപ്പെട്ടവർ നടത്തുന്ന പ്രവൃത്തി സെക്ഷൻ 60 പ്രകാരം പരിരക്ഷിക്കപ്പെട്ടിരിക്കുകയും ചെയ്യുന്നതാണ്.
ഇന്ത്യയിലെ വന്യജീവി നിയമങ്ങളിൽ ശക്തമായ നിയമമാണ് വന്യജീവി (സംരക്ഷണ) നിയമം 1972.
നിയമം നടപ്പിലാക്കിയതിനുശേഷം അതതുകാലത്തെ ആവശ്യങ്ങൾക്കുപകരിക്കുന്ന തരത്തിൽ ഇതുവരെയായി രണ്ടു തവണ ഈ നിയമത്തിന് ഭേദഗതികൾ വന്നിട്ടുണ്ട്.
വന്യജീവി (സംരക്ഷണ) ഭേഗതി നിയമം, 1993, വന്യജീവി (സംരക്ഷണ) ഭേഗതി നിയമം, 2002 എന്നിവയാണവ.
ഇതും കാണുക വംശനാശ ഭീഷണി നേരിടുന്ന ജീവികൾ പുറത്തേക്കുള്ള കണ്ണികൾ http://envfor.nic.in/legis/wildlife/wildlife1.html Wild Life (Protection) Amendment Act, 2002 at the Ministry of Law and Justice
വന്യജീവി ഛായാഗ്രഹണം ഇംഗ്ലീഷ് വിലാസം https://ml.wikipedia.org/wiki/Wildlife_Photography ഗജവീരനെ പകർത്തിയത് മൈസൂരിനടുത്തുള്ള കാട്ടിൽവച്ച് മാനുകൾ കൊമ്പുകോർക്കുന്ന ദൃശ്യം  പകർത്തിയത് മൈസൂരിനടുത്ത്
വന്യജീവികളുടെ ചിത്രങ്ങൾ ചിത്രീകരിക്കുന്ന രീതിയാണ്  വന്യജീവി ഛായാഗ്രഹണം .
ഇതൊരു സാഹസികത നിറഞ്ഞ മേഖലയാണ്, കാടിനെക്കുറിച്ചും വന്യജീവികളെക്കുറിച്ചും അവയുടെ സ്വഭാവവും നന്നായി അറിഞിരിക്കണം ഒപ്പം തന്നെ ദ്രുതഗതിയിൽ ചിത്രങ്ങൾ ഒപ്പിയെടുക്കുവാനുള്ള കഴിവും  അനിവാര്യമാണ്, ചെറു പ്രാണികളെയും മറ്റും പകർത്തുവാൻ മാക്രോ ലെൻസുകളും , വിദൂര ചിത്രീകരണത്തിനായി (പക്ഷികൾ, അകലെയുള്ള ജീവികൾ) ടെലിഫോട്ടോ ലെൻസ് ഘടിപ്പിച്ചവയും, സമുദ്രാടിത്തട്ടുകളിൽ പോയി മറൈൻലൈഫ് ചിത്രങ്ങൾ എടുക്കുവാൻ അണ്ടർവാട്ടർ ക്യമറകളും ഉപയോഗിക്കുന്നു.
വാനരന്മാർ കൂടിയിരുന്നു വിശ്രമിക്കുന്നു ചരിത്രം
ഫോട്ടോഗ്രാഫിയുടെ ആദ്യകാലങ്ങളിൽ, സ്ളോ ലെൻസുകളും ഫോട്ടോഗ്രാഫിക് മീഡിയയുടെ കുറഞ്ഞ സെൻസിറ്റിവിറ്റിയും കാരണം വന്യജീവികളുടെ ഫോട്ടോ പകർത്തുന്നത് വളരെ ബുദ്ധിമുട്ടായിരുന്നു.
മൃഗങ്ങളുടെ ആദ്യകാല ഫോട്ടോകൾ സാധാരണയായി വളർത്തുമൃഗങ്ങൾ, സ്റ്റഫ് ചെയ്ത മൃഗങ്ങൾ , മൃഗശാലകളിൽ ഉള്ള മൃഗങ്ങൾ എന്നിവയുടേതായിരുന്നു.
1854 ൽ ബ്രിസ്റ്റോൾ മൃഗശാലയിൽ നിന്ന് എടുത്ത സിംഹക്കുട്ടികളുടെ ഫോട്ടോകളും, 1864 ലെ, ഫ്രാങ്ക് ഹെയ്സിന്റെ അവസാന ക്വാഗ്ഗയുടെ ഫോട്ടോകളും ഇതിൽ ഉൾപ്പെടുന്നു.
1880 കളിൽ ഫാസ്റ്റ് ഫോട്ടോഗ്രാഫി എമൽഷനുകളും വേഗത്തിലുള്ള ഷട്ടറുകളും വന്നപ്പോൾ വന്യജീവി ഫോട്ടോഗ്രഫി കൂടുതൽ പ്രചാരം നേടി.
1884-ൽ ജർമ്മൻ ഓട്ടോമർ അൻഷട്ട്സ് എടുത്ത, ചലിക്കുന്ന കാട്ടു പക്ഷികളുടെ ഫോട്ടോകൾ ഉൾപ്പടെയുള്ള ആദ്യകാല ഫോട്ടോകൾ, ഫോട്ടോഗ്രഫി സാങ്കേതികയിൽ ഉണ്ടായ മാറ്റങ്ങൾ വന്യജീവി ഫോട്ടോഗ്രഫിയെ സ്വാധീനിച്ചതിന് ഉദാഹരണങ്ങളാണ്.
1906 ജൂലൈയിൽ നാഷണൽ ജിയോഗ്രാഫിക് അതിന്റെ ആദ്യത്തെ വന്യജീവി ഫോട്ടോകൾ പ്രസിദ്ധീകരിച്ചു.
പെൻ‌സിൽ‌വാനിയയിൽ നിന്നുള്ള യു‌എസ് പ്രതിനിധി ജോർജ്ജ് ഷിറാസ് III ആണ് ആ ഫോട്ടോകൾ എടുത്തത്.
അദ്ദേഹത്തിന്റെ ചില ഫോട്ടോകൾ ആദ്യത്തെ വയർ-ട്രിപ്പ്ഡ് ക്യാമറ ട്രാപ്പ് സാങ്കേതികത ഉപയോഗിച്ചാണ് എടുത്തത്.
ഈ മേഖലയിലെ പ്രശസ്തർ ഇന്ത്യക്കാർ എൻ എ നസീർ ടി.എൻ.എ. പെരുമാൾ ഐശ്വര്യ ശ്രീധർ രാധികാ രമസാമി സീമാസുരേഷ് അപർണ പുരുഷോത്തമൻ വിവേക് വട്ടലിൽ അവലംബം
ഛായാഗ്രഹണവുമായി ബന്ധപ്പെട്ട ഈ ലേഖനം അപൂർണ്ണമാണ്‌.
വന്മുഖം ഗവണ്മെന്റ് ഹൈസ്കൂൾ
കടലൂരിൽ സ്ഥിതി ചെയ്യുന്ന പഴയ ഒരു സർക്കാർ സ്കൂൾ ആണ് ഗവ.
ഹൈസ്കൂൾ വന്മുഖം.
വളരെക്കാലം യു.പി സ്കൂൾ ആയി തുടർന്ന വന്മുഖം ഗവ.
ഹൈസ്കൂൾ, ഈ അടുത്ത കാലത്താണ് ഹൈ സ്കൂൾ ആയതു.
നാല് കെട്ടിടങ്ങളിലായി സ്ഥിതി ചെയ്യുന്ന സ്കൂളിൽ രണ്ടു ഡിവിഷനുകൾ ഉണ്ട്.
കൂടാതെ ഇംഗ്ലീഷ് മീഡിയത്തിനായി പ്രത്യേക ഡിവിഷനും.
വളരെ നിലവാരമുള്ള കമ്പ്യൂട്ടർ ലാബും, ഹൈ ടെക് സ്മാർട്ട് ക്ലാസ്സ്‌ റൂമുകളും നിലവാരമുള്ള മറ്റു അടിസ്ഥാന സൗകര്യങ്ങളുമുണ്ട്.
ബാന്റ് ട്രൂപ്പ്.
വന്യജീവി ടൂറിസം ഇംഗ്ലീഷ് വിലാസം https://ml.wikipedia.org/wiki/Wildlife_tourism വന്യജീവി ടൂറിസത്തിൽ വാഹനങ്ങളിൽ നിന്നോ കാൽനടയായോ മൃഗങ്ങളെ അവയുടെ സ്വപരിതസ്ഥിതിയിൽ കാണാൻ കഴിയും.
സിംബാബ്‌വെയിലെ ഹ്വാംഗെ ദേശീയോദ്യാനത്തിലെ ഈ ആനയെ ജനങ്ങളും വാഹനങ്ങളും തടസ്സപ്പെടുത്തിയിട്ടില്ല.
മനാലിയിലെ റോയൽ ചിത്വാൻ നാഷണൽ പാർക്കിലെ ഒറ്റക്കൊമ്പുള്ള കാണ്ടാമൃഗത്തിന് അടുത്തുകൂടെ ആന സഫാരി
പ്രാദേശിക മൃഗങ്ങൾ സസ്യജാലങ്ങൾ അവയുടെ സ്വാഭാവിക ആവാസ വ്യവസ്ഥ എന്നിവയുടെ നിരീക്ഷണത്തിൽ കേന്ദ്രീകരിക്കുന്ന വിനോദസഞ്ചാരമാണ് വന്യജീവി ടൂറിസം അഥവാ വൈൽഡ്‌ലൈഫ് ടൂറിസം .
പല രാജ്യങ്ങളുടെയും ടൂറിസം വ്യവസായത്തിന്റെ ഒരു പ്രധാന ഘടകമാണ് വൈൽഡ്‌ലൈഫ് ടൂറിസം.
ഇക്കോ - മൃഗ സൌഹൃദ ടൂറിസത്തോടൊപ്പം, സഫാരി ഹണ്ടിങ്ങും സമാനമായ ഉയർന്ന ഇടപെടൽ പ്രവർത്തനങ്ങളും വന്യജീവി ടൂറിസത്തിന്റെ കീഴിൽ വരുന്നു.
നിരവധി ആഫ്രിക്കൻ, തെക്കേ അമേരിക്കൻ രാജ്യങ്ങൾ, ഓസ്‌ട്രേലിയ , ഇന്ത്യ , കാനഡ , ഇന്തോനേഷ്യ , ബംഗ്ലാദേശ് , മലേഷ്യ , ശ്രീലങ്ക , മാലിദ്വീപ് തുടങ്ങി നിരവധി രാജ്യങ്ങളിലെ ടൂറിസം വ്യവസായങ്ങളുടെ ഒരു പ്രധാന ഭാഗമാണ് വന്യജീവി ടൂറിസം.
ഐക്യരാഷ്ട്രസഭ വേൾഡ് ടൂറിസം ഓർഗനൈസേഷന്റെ കണക്കനുസരിച്ച്, 3% വാർഷിക വളർച്ചയോടെ, ലോക ടൂറിസം വ്യവസായത്തിന്റെ 7% വന്യജീവി ടൂറിസവുമായി ബന്ധപ്പെട്ടതാണ്.
യുനെസ്കോയുടെ ലോക പൈതൃക സൈറ്റുകൾ പോലുള്ള സ്ഥലങ്ങളിൽ ഈ വളർച്ച അതിലും വളരെ ഉയർന്നതാണെന്ന് അവർ കണക്കാക്കുന്നു.
വന്യജീവി ടൂറിസം ഇപ്പോൾ ലോകമെമ്പാടുമായി 22 ദശലക്ഷം ആളുകൾക്ക് പ്രത്യക്ഷമായോ പരോക്ഷമായോ ജോലി നൽകുകയും, ആഗോള ജിഡിപിയിലേക്ക് 120 ബില്യൺ ഡോളറിലധികം സംഭാവന നൽകുകയും ചെയ്യുന്നു.
ഒരു മൾ‌ട്ടിമില്യൺ‌ ഡോളർ‌ അന്തർ‌ദ്ദേശീയ വ്യവസായമെന്ന നിലയിൽ, വന്യജീവിസഞ്ചാര ടൂറിസം പാക്കേജുകളും സഫാരികളും വാഗ്ദാനം ചെയ്യുന്നതിലൂടെ വന്യജീവി ടൂറിസം സവിശേഷമാണ്.
വന്യജീവി ടൂറിസം കൂടുതലും മൃഗങ്ങളെ അവയുടെ സ്വാഭാവിക ആവാസ വ്യവസ്ഥകളിൽ നിരീക്ഷിക്കുകയും ഫോട്ടോയെടുക്കുകയും ചെയ്യുക എന്നിവ പോലെ വന്യജീവികളുടെആവാസ വ്യവസ്ഥയെ ബാധിക്കാത്ത ഇടപെടലുകളാണ്.
മൃഗശാലകളിലോ വന്യജീവി പാർക്കുകളിലോ കൂട്ടിലടച്ച മൃഗങ്ങളെ കാണുന്നതും അവരുമായി ഇടപഴകുന്നതും ഇതിൽ ഉൾപ്പെടുന്നു, കൂടാതെ മൃഗ സവാരി (ഉദാ. ആന സവാരി), മത്സ്യബന്ധനം, വേട്ടയാടൽ എന്നിവ പോലുള്ള ഉപഭോഗ പ്രവർത്തനങ്ങളും ഇതിൽ ഉൾപ്പെടുത്താം, അവ സാധാരണയായി ഇക്കോടൂറിസത്തിന്റെ നിർവചനത്തിൽ വരില്ല.
അതുപോലെ സാഹസിക യാത്രയുടെ വിനോദ വശങ്ങൾ ഇതിന് ഉണ്ട്.
നെഗറ്റീവ് ഇംപാക്റ്റുകൾ
വന്യജീവി ടൂറിസം മൃഗങ്ങളുടെ സ്വാഭാവിക ആവാസ വ്യവസ്ഥയിൽ കാര്യമായ അസ്വസ്ഥത സൃഷ്ടിക്കും.
വന്യജീവി ടൂറിസം മൃഗങ്ങളെ ഭയപ്പെടുത്താനും, അവയുടെ തീറ്റയും ഇണ ചേരലും കൂടുകെട്ടലും തടസ്സപ്പെടുത്താനും സാധ്യതയുണ്ട്.
ഇത്തരത്തിൽ ടൂറിസം പ്രവർത്തനങ്ങൾ ജീവികളുടെ പ്രജനനത്തെ ബാധിക്കാതിരിക്കാൻ പലപ്പോഴും സഞ്ചാരികളെ നിയന്ത്രിക്കാറുണ്ട്.
പശ്ചിമഘട്ട മലനിരകളിൽ , നീലഗിരി ഥാർ എന്നറിയപ്പെടുന്ന വരയാടുകളുടെ പ്രധാന ആവാസ മേഖലയാണ് ഇരവികുളം ദേശീയോദ്യാനം .
ഇരവികുളം ദേശീയോദ്യാനത്തിലെ ടൂറിസം സോൺ ആയ രാജമലയിൽ വരയാടുകളുടെ പ്രജ/നന കാലം കണക്കിലെടുത്ത് എല്ലാവർഷവും ഫെബ്രുവരി മുതൽ രണ്ട് മാസത്തോളം സന്ദർശകരുടെ പ്രവേശനം വിലക്കാറുള്ളത് ഇതിന് ഉദാഹരണമാണ്.
നേരിട്ടുള്ള സ്വാധീനങ്ങൾ
വന്യജീവി ടൂറിസം വന്യജീവിയിൽ ചെലുത്തുന്ന സ്വാധീനം, വിനോദസഞ്ചാര വികസനത്തിന്റെ തോതും മനുഷ്യരുടെ സാന്നിധ്യത്തോടുള്ള വന്യജീവികളുടെ പെരുമാറ്റവും പ്രതിരോധവും അനുസരിച്ചായിരിക്കും.
ജീവിത ചക്രത്തിന്റെ സെൻ‌സിറ്റീവ് സമയങ്ങളിൽ (ഉദാഹരണത്തിന്, നെസ്റ്റിംഗ് സീസണിൽ ) വിനോദസഞ്ചാരികളുടെ പ്രവർത്തനങ്ങൾ നടക്കുമ്പോഴും തിരിച്ചറിയുന്നതിനോ ഫോട്ടോ എടുക്കുന്നതിനോ വേണ്ടി വന്യജീവികളോട് അടുത്ത് ഇടപഴകുമ്പോൾ അസ്വസ്ഥതയ്ക്കുള്ള സാധ്യത വളരെ കൂടുതലാണ്.
എന്നാൽ കൂടുതൽ ആളുകൾ സന്ദർശിക്കുന്ന പ്രദേശങ്ങളിൽ പോലും എല്ലാ ജീവിവർഗ്ഗങ്ങളും എല്ലായ്പ്പോഴും വിനോദസഞ്ചാരികളാൽ അസ്വസ്ഥരാകണമെന്നുമില്ല.
ബ്രീഡിംഗ് പ്രത്യാഘാതങ്ങൾ
ഫോട്ടോ എടുക്കാനോ വേട്ടയാടാനോ വന്യമൃഗങ്ങളെ തിരയുന്ന വിനോദസഞ്ചാരികൾ, വന്യജീവികളുടെ വേട്ടയാടലിനെയും തീറ്റയെയും ബാധിക്കും, അതുപോലെ ചില ജീവിവർഗ്ഗങ്ങളുടെ പ്രജനനത്തെയും ഇത് ബാധിക്കുന്നുണ്ട്.
ചിലവയ്ക്ക് ദീർഘകാല പ്രത്യാഘാതങ്ങൾ ഉണ്ടാകാം.
ഉദാഹരണത്തിന്, ബോട്ട് ഗതാഗതത്തിലെ വർദ്ധനവ് പെറുവിലെ മാനെ നാഷണൽ പാർക്കിലെ ഭീമൻ ഒട്ടറുകളുടെ ഇര തേടലിനെ ബാധിച്ചിട്ടുണ്ട്.
സിംബാബ്‌വെയിലെ കരിബ തടാകത്തിന്റെ തീരത്ത്, ടൂറിസ്റ്റ് ബോട്ടുകളുടെ എണ്ണവും അവ സൃഷ്ടിക്കുന്ന ശബ്ദവും ആനകളുടെയും കറുത്ത കാണ്ടാമൃഗങ്ങളുടെയും തീറ്റയും കുടിവെള്ളവും തടസ്സപ്പെടുത്തിയിട്ടുണ്ട്.
അവിടെ ബോട്ട് ഗതാഗതം ഇനിയും വർദ്ധിക്കുന്നത് അവരുടെ പ്രത്യുത്പാദന വിജയത്തെപ്പോലും ബാധിക്കുമെന്ന് ഗവേഷകർ ഭയപ്പെടുന്നു.
മനുഷ്യരുടെ ഇടപെടൽ മൂലമുണ്ടാകുന്ന അസ്വസ്ഥത സ്പീഷിസുകളെ അവയുടെ പ്രജനന, ഭക്ഷണ പ്രവർത്തനങ്ങളിൽ നിന്ന് തടയുന്നു.
തീറ്റക്രമത്തിലെ വ്യതിയാനങ്ങൾ
വിനോദസഞ്ചാരികൾ‌  വന്യമൃഗങ്ങൾക്ക് ഭക്ഷണം നൽകുന്നത് അവയുടെ സാമൂഹിക സ്വഭാവരീതികൾക്കും ഇരതേടലിനുമെല്ലാം കടുത്ത പ്രത്യാഘാതങ്ങൾ ഉണ്ടാക്കും.
ഗാലപാഗോസ് ദ്വീപുകളിലെ സൗത്ത് പ്ലാസയിൽ ലാൻഡ് ഇഗുവാനകൾക്ക് വിനോദസഞ്ചാരികൾ കൃത്രിമമായി ഭക്ഷണം നൽകുന്നത് അവയുടെ പ്രജനന സമ്പ്രദായത്തെ തകർക്കാൻ കാരണമായി.
കൃത്രിമ ഭക്ഷണം നൽകുന്നത് സാധാരണ തീറ്റ സ്വഭാവത്തെ പൂർണ്ണമായും നഷ്‌ടപ്പെടുത്തും.
ഗാലപ്പാഗോസ് ദ്വീപുകളിൽ, വിനോദസഞ്ചാരികളുടെ അമിത ഭക്ഷണം നൽകൽ മൂലം ചില മൃഗങ്ങൾക്ക് അവയുടെ സ്വാഭാവിക ഭക്ഷണ സ്രോതസ്സുകൾ കണ്ടെത്താൻ കഴിഞ്ഞില്ല.
അതുപോലെ, 1970 കളുടെ ആരംഭം വരെ, യെല്ലോസ്റ്റോൺ നാഷണൽ പാർക്കിലെ ചില ഗ്രിസ്ലി കരടികളുടെ ഭക്ഷണക്രമം വലിയ അളവിൽ സന്ദർശകർ ഉപേക്ഷിച്ച ഭക്ഷണ മാലിന്യങ്ങൾ ഉൾക്കൊള്ളുന്നവയായിരുന്നു.
ഈ സൈറ്റുകൾ അടച്ചപ്പോൾ, കരടികൾ ശരീര വലുപ്പം, പ്രത്യുൽപാദന നിരക്ക്, ലിറ്റർ വലുപ്പം എന്നിവയിൽ ഗണ്യമായ കുറവ് കാണിച്ചു.
രക്ഷാകർതൃ-സന്തതി ബന്ധത്തിലെ തടസ്സം
വന്യജീവി ടൂറിസം രക്ഷാകർതൃ-സന്തതി ബന്ധങ്ങൾ പോലെയുള്ള ഇൻട്രാസ്പെസഫിക് ബന്ധങ്ങളെ തടസ്സപ്പെടുത്തുന്നുണ്ട്.
വിനോദസഞ്ചാരികൾ ഉള്ളപ്പോൾ പെൺ ഹാർപ്പ് സീലുകൾ അവയുടെ കുട്ടികളോടൊപ്പം ചിലവഴിക്കുന്ന സമയം കുറച്ച് കൂടുതൽ‌ സമയം ടൂറിസ്റ്റുകളെ നോക്കാൻ തുടങ്ങി.
ഇതുമൂലം ചെറിയവ വേട്ടയാടലിനും മറ്റ് ജീവികളുടെ ആക്രമണത്തിനും ഇരയാകാൻ സാധ്യതയുണ്ട്.
തിമിംഗല നിരീക്ഷണത്തിലും സമാനമായ ആശങ്ക പ്രകടിപ്പിച്ചിട്ടുണ്ട്, തിമിംഗല കാൾവ്സ് സാധാരണയായി അമ്മമാരുമായി നിരന്തരം ശരീര സമ്പർക്കം പുലർത്തുന്നുണ്ടെങ്കിലും വേർപെടുമ്പോൾ ബോട്ടിന്റെ വശത്തേക്ക് അവരുടെ അറ്റാച്ചുമെന്റ് മാറ്റാൻ കഴിയും.
ഇരയാകാനുള്ള വർദ്ധിച്ച അപകടസാധ്യത
വന്യജീവി വിനോദസഞ്ചാരികൾ ചില ജീവിവർഗ്ഗങ്ങൾ കാണുന്നത് ഈ ഇനം ഇരയാകാനുള്ള സാധ്യത വർദ്ധിപ്പിക്കുന്നു.
പക്ഷികൾ, ഉരഗങ്ങൾ, സസ്തനികൾ എന്നിവയിൽ ഈ പ്രതിഭാസത്തിന്റെ തെളിവുകൾ രേഖപ്പെടുത്തിയിട്ടുണ്ട്.
പോസിറ്റീവ് ഇംപാക്റ്റുകൾ ഇക്കോ ലോഡ്ജുകളും മറ്റ് ടൂറിസം പ്രവർത്തനങ്ങളും ആവാസ വ്യവസ്ഥ പുനഃസ്ഥാപിക്കുന്നു
ഇക്കോ-ടൂറിസവുമായി ബന്ധപ്പെട്ട് പ്രവർത്തിക്കുന്ന നിരവധി ഉടമകൾ അവരുടെ സ്വത്തുക്കളിൽ പ്രാദേശിക ആവാസ വ്യവസ്ഥകൾ സംരക്ഷിക്കുകയും പുനഃസ്ഥാപിക്കുകയും ചെയ്യുന്നു.
വലിയ രീതിയിൽ, വന്യജീവി കേന്ദ്രങ്ങൾ സന്ദർശിക്കുന്ന സഞ്ചാരികളും യാത്രക്കാരും മൃഗങ്ങളുടെ സംരക്ഷണത്തിനും മെച്ചപ്പെടുത്തലിനും സംഭാവന നൽകുന്നു.
ആളുകളുടെ ഒഴുക്ക് മൃഗങ്ങളെ കൊല്ലുന്നതിൽ നിന്ന് വേട്ടക്കാരെ തടയുന്നു.
അതുപോലെ ടൂറിസം, പ്രാദേശിക ഗോത്രവർഗക്കാർക്ക് മെച്ചപ്പെട്ട ഉപജീവനത്തിനുള്ള അവസരങ്ങൾ പ്രദാനം ചെയ്യുന്നു.
സംരക്ഷണ പ്രജനനം
നിരവധി വന്യജീവി പാർക്കുകളും (ഉദാ ഡേവിഡ് ഫ്ലേ വൈൽഡ്‌ലൈഫ് പാർക്ക്, ഗോൾഡ് കോസ്റ്റ്, ഓസ്‌ട്രേലിയ) മൃഗശാലകളും അപൂർവവും വംശനാശഭീഷണി നേരിടുന്നതുമായ ജീവജാലങ്ങളെ വളർത്തുകയും സന്താനങ്ങളെ അനുയോജ്യമായ ആവാസ വ്യവസ്ഥയിലേക്ക് വിടുകയും ചെയ്യുന്നു.
സാമ്പത്തിക സംഭാവന
ചിലർ വന്യജീവി ടൂറിസം സംരക്ഷണ പ്രവർത്തനങ്ങൾക്ക് ധനസഹായം നൽകുന്നു.
ഉദാഹരണത്തിന് ഗോൾഡ് കോസ്റ്റിലെ ഡ്രീം വേൾഡിൽ സുമാത്രൻ കടുവകളുടെ പ്രദർശനമുണ്ട്, അവിടുത്തെ സന്ദർശക സംഭാവനകളിൽ നിന്നുള്ള പണം കാട്ടു കടുവകളെ സംരക്ഷിക്കാൻ സഹായിക്കുന്നതിനായി സുമാത്രയിലേക്ക് പോകുന്നു.
ഗുണനിലവാര വ്യാഖ്യാനം
ഒരു നല്ല വന്യജീവി ഗൈഡ് പ്രാദേശിക വന്യജീവികളെയും അതിന്റെ പാരിസ്ഥിതിക ആവശ്യങ്ങളെയും കുറിച്ച് ആളുകൾക്ക് ആഴത്തിലുള്ള ധാരണ നൽകും, ഇത് സന്ദർശകർക്ക് അവരുടെ പെരുമാറ്റത്തിൽ മാറ്റം വരുത്തുന്നതിന് കൂടുതൽ അറിവുള്ള അടിത്തറ നൽകും (ഉദാ. കടലാമകൾ തിന്നാൻ സാധ്യതയുള്ളതിനാൽ പ്ലാസ്റ്റിക് ബാഗുകൾ വലിച്ചെറിയരുത്).
വേട്ടയാടൽ തടയൽ
ചില പ്രദേശങ്ങളിലേക്ക് പതിവായി വിനോദസഞ്ചാരികളെ കൊണ്ടുവരുന്നത് വലിയ മൃഗങ്ങളെ വേട്ടയാടുന്നതും, കരിഞ്ചന്തയ്ക്കായി ചെറിയ ഇനങ്ങളെ ശേഖരിക്കുന്നതും എല്ലാം തടയും.
വന്യ പെറ്റ്‌കോവ ഇംഗ്ലീഷ് വിലാസം https://ml.wikipedia.org/wiki/Vanya_Petkova
പ്രമുഖ ബൾഗേറിയൻ എഴുത്തുകാരിയും വിവർത്തകയുമായിരുന്നു വന്യ പെറ്റ്‌കോവ ( English : Vanya Petkova ( Bulgarian : Ваня Петкова).
1944ൽ ബൾഗേറിയയിലെ സോഫിയയിൽ ജനിച്ചു.
സോഫിയ സർവ്വകലാശാലയിൽ നിന്ന് സ്ലാവിക് ഭാഷാശാസ്ത്രത്തിൽ ബിരുദം നേടി.
ക്യൂബയിലെ ഹവാനയിലെ ജോസ് മാർടി ഇൻസ്റ്റിറ്റിയൂട്ടിൽ നിന്ന് സ്പാനിഷ് ഭാഷ പഠിച്ചു.
Slaveiche,  Suvremenik എന്നീ ആനുകാലികങ്ങളുടെയും  Literaturen frotn എന്ന ദിനപത്രത്തിന്റെയും പത്രാധിപരായിരുന്നു.
സുഡാനിന്റെ തലസ്ഥാനാമായ ഖാർത്തൂമിലുള്ള ബൾഗേറിയൻ എംബസിയിൽ വിവർത്തകയായി സേവനം അനുഷ്ടിച്ചിട്ടുണ്ട്.
വന്യയുടെ കവിതകൾ ഇംഗ്ലീഷ് , സ്പാനിഷ് , ഫ്രഞ്ച് , റഷ്യൻ , ഗ്രീക്ക് , അർമീനിയൻ , പോളിഷ് , ചെക്ക് , ഹിന്ദി , അറബിക്ക് ഭാഷകളിലേക്ക് വിവർത്തനം ചെയ്ത് പ്രസിദ്ധീകരിച്ചിട്ടുണ്ട്.
പ്രധാന സൃഷ്ടികൾ Солени ветрове (Salt winds) (1965) Привличане (Attraction) (1967) Грешница (Sinner) (1968) Черната гълъбица (Black dove) (1972) Обратна река (Counter-river) (1976) Обет за мълчание (Vow of silence) (1979) Триптих (Triptych) (1980) അവലംബം
വന്യജീവി ഗവേഷണ സംരക്ഷണ ട്രസ്റ്റ്
വന്യജീവി ഗവേഷണ സംരക്ഷണ ട്രസ്റ്റ് (Wildlife Research and Conservation Trust) എന്നത് കേരളത്തിലെ നിലമ്പൂർ ഉള്ള സർക്കാരിതര സംരക്ഷണ ഗവേഷണ സംഘടനയാണ് വന്യജീവി ഗവേഷണ സംരക്ഷണ ട്രസ്റ്റിന്റെ ഉദ്ദേശം ഫീൽഡ് ഗവേഷണത്തിലൂടേയും പരിസ്ഥിതി സംരക്ഷണത്തിലൂടേയും ഭാരത് ഉപഭൂഖണ്ഡത്തിലെ പ്രകൃതി, പ്രകൃതിവിഭവ സംരക്ഷണം  എന്നതാണ് ഉദ്ദേശം.
2005ൽ സ്ഥാപിച്ചതാണിത്.
വന്നി ഇംഗ്ലീഷ് വിലാസം https://ml.wikipedia.org/wiki/Prosopis_cineraria
മുള്ളുകളുള്ള ഇടത്തരം വലിപ്പം വയ്ക്കുന്ന ഒരു നിത്യഹരിതവൃക്ഷമാണ് വന്നി.
( ശാസ്ത്രീയനാമം : Prosopis cineraria ) .
മറ്റു ഫാബേസീ സ്പീഷീസിലെ സസ്യങ്ങളെപ്പോലെ മണ്ണിൽ നൈട്രജൻ ഉണ്ടാവാൻ സഹായിക്കുന്ന വന്നി, അക്കാരണം കൊണ്ടുതന്നെ വരണ്ട കാലാവസ്ഥയുള്ള രാജസ്ഥാൻ മുതലായ വടക്കുപടിഞ്ഞാറൻ സംസ്ഥാനങ്ങളിൽ കാർഷികമായി വളരെ പ്രധാനപ്പെട്ട ഒരു മരമാണ്.
6.5 മീറ്റർ വരെ ഉയരം വയ്ക്കും.
( കൊടുമുടി മകുടേശ്വരക്ഷേത്രത്തിലെ വന്നി ഒരു അപൂർവ്വകാഴ്ചയാണ്) വരൾച്ചയെ നേരിടാനുള്ള ഈ മരത്തിന്റെ കഴിവുമൂലം സൗദി അറേബിയയിൽ 2000 ഹെക്ടറോളം സ്ഥലത്ത് ഇത്പിടിപ്പിച്ചിട്ടുണ്ട്.
കുരു ഭക്ഷ്യയോഗ്യമാണ്.
ഇല നല്ല കാലിത്തീറ്റയാണ്.
തടി നല്ല വിറക് നൽകുന്നു.
വനത്തെ പുനരുദ്ധരിക്കാനും മരുവൽക്കരണത്തെ തടയാനുമൊക്കെ യോഗ്യമായ വന്നി മരം പാരിസ്ഥിക പ്രാധാന്യമുള്ള ഒരു മരമാണ്.
വന്നി ശാസ്ത്രീയ നാമം Prosopis cineraria കുടുംബം Fabaceae.
അവലംബം പുറത്തേക്കുള്ള കണ്ണികൾ കൂടുതൽ അറിവുകൾ Archived 2009-08-13 at the Wayback Machine .
ഏറെക്കാര്യങ്ങൾ Archived 2017-03-03 at the Wayback Machine .
വിക്കിസ്പീഷിസിൽ Prosopis cineraria എന്നതുമായി ബന്ധപ്പെട്ട കൂടുതൽ വിവരങ്ങൾ ലഭ്യമാണ്.